**О Т Ч Е Т**

За дейността на народно читалище „Христо Ботев 1922” с. Поляна, община Стралджа, област Ямбол

За 2021 година

Уважаеми членове на читалището,

Днес, 12 март 2022 година сме се събрали да проведем редовното годишно-отчетно събрание. Събранието ще протече при следния **дневен ред:**

1.Отчет за дейността на читалището за 2021 година.

2.Отчет на Проверителната комисия за 2021 година.

3.Приемане на бюджета на читалището за 2022 година.

4.Освобождаване на настоятелство, председател и проверителна комисия, поради изтичане на мандата.

5.Избор на настоятелство, председател и проверителна комисия.

Изминаха три години от отчетно-изборното събрание на което бе избрано настоящото читалищно ръководство. През 2021 г. средствата с които разполагаше читалището за осъществяване на своята дейност са както следва:

1.От субсидии 5742.00 лв.

2.От членски внос 55.00

3.От дарения 60.00

4.От рента 441.00

5.Награди от участия 200.00

6.Остатък от 2021 год. 1921.00

**Общо приходи 8419.00**

Вие ще чуете доклада на проверителната комисия как са изразходвани тези средства. Всеки месец изпращаме в Община Стралджа отчет за получените и изразходвани средства за съответния месец. Изразходвали сме посочените по-горе приходи в размер на 8419,00 лв. както следва:

1.За заплати 4131.00 лв.

2.За осигуровки 761.00 лв.

3.За канцеларски и други 71.00

4.За ел. енергия 24,00

5.За такса смет 248.00

6. За външни услуги 1030,00

8.За банкови такси 476,00

9.За командировки 72,00

**Общо разходи 6813,00**

Остатък в края на годината 1606,00 лв.

Както знаете читалището осъществява следните дейности:

1.Библиотечна дейност

2. Художествена дейност

Библиотеката през 2021 година работи добре, но може още да се желае. Същата разполага с 3683 тома библиотечен фонд и има регистрирани 35 читатели, като 6 от тях са до 14 години. През 2021 година не сме закупували нови книги.

Читалището разполага с една компютърна конфигурация и един принтер. . Читалището предоставя на своите членове ксерокопиране.

Ръководството се старае читалищната отчетност да се води съгласно изискванията на нормативните документи.

По отношение на точка втора, както знаете към читалището има създаденна група за автентичен фолклор, която през 2021 година взе участие на следните национални фолклорни фестивали:

1. XVI Национален Петропавловски събор „Хоро се вие край манастира“ на 27 юни. Класирахме се на първо място. Получихме парична награда в размер на 100 лв. и златен плакет.
2. X НФФ „С песните на Кичка Савова“ с. Сладун , община Свиленград на 31 юли 2021 год. Класирахме се на първо място. Получихме парична награда от 100 лв.,златен медал и купа.
3. През 2021 година читалището организира празнуването на :

- 21 януари-Ден на родилната помощ.

-14 февруари – Трифон Зарезан.

- 03 март- Национален празник за освобождението на България от османско иго.

- 30 юни – с гости от Ямбол поднасяне на венци на паметника на К.Колев.

Уважаеми членове на читалището,

Читалищната дейност можеше да се развива и в други насоки, желание не липсваше от страна на ръководството. Основна причина за ограничаване на дейността си остава намаляването и застаряването на населението. Благодаря за вниманието!

С.Поляна Председател:.................

10.03.2022 година /П.Иванова/